চার বছর পর আবারও সেমিফাইনালে বাংলাদেশ
অনূর্ধ্ব-১৯ বিশ্বকাপে দ্বিতীয়বারের মতো সেমিফাইনালে বাংলাদেশ যুব দল। বৃহস্পতিবার স্বাগতিক দক্ষিণ আফ্রিকাকে ১০৪ রানের বিশাল ব্যবধানে হারিয়ে নকআউট পর্বে খেলার যোগ্যতা অর্জন করেছে বাংলাদেশ।







এর আগে ২০১৬ সালে অনূর্ধ্ব-১৯ বিশ্বকাপের আয়োজক ছিল বাংলাদেশ ক্রিকেট বোর্ড (বিসিবি)। সেই আসরে মেহেদী হাসান মিরাজের নেতৃত্বাধীন দলটি শুরু থেকে দুর্দান্ত খেলে প্রথমবার সেমিফাইনাল নিশ্চিত করেছিল। 




কিন্তু শেষ চারের লড়াইয়ে ওয়েস্ট ইন্ডিজের বিপক্ষে ২২৬ রানে অলআউট হয়ে ৩ উইকেটের ব্যবধানে হেরে ট্রফির কাছে গিয়ে হোচট খায় বাংলাদেশ।
১৯৮৮ সাল থেকে শুরু হওয়া ছোটদের বিশ্বকাপের ১৩তম আসরে দ্বিতীয়বারের মতো সেমিফাইনালে বাংলাদেশ দল। আগেরবার ঘরের মাঠে হেরে ফাইনালে আগে বিদায় নেয়া বাংলাদেশ দল এবার দক্ষিণ আফ্রিকার বৈরি কন্ডিশনে দাপুটে ক্রিকেট খেলে ট্রফির দ্বার প্রান্তে।
আর মাত্র দুটি ম্যাচ জিতলেই কাঙ্খিত ট্রফি নিশ্চিত হবে আকবর আলীর নেতৃত্বাধীন দলটির। আগামী ৯ ফেব্রুয়ারি ফাইনাল ম্যাচটি অনুষ্ঠিত হবে। তার আগে ৪ ও ৬ ফেব্রুয়ারি সেমিফাইনাল ম্যাচ দুটি অনুষ্ঠিত হবে।

অনূর্ধ্ব-১৯ বিশ্বকাপে দ্বিতীয়বারের মতো সেমিফাইনালে বাংলাদেশ যুব দল। বৃহস্পতিবার স্বাগতিক দক্ষিণ আফ্রিকাকে ১০৪ রানের বিশাল ব্যবধানেহারিয়ে নকআউট পর্বে খেলার যোগ্যতা অর্জন করেছে বাংলাদেশ।